Βερβέν

Το Βερβέν (, , ) είναι γαλλική κοινότητα στο νομό της Αιν, στη διοικητική περιοχή των Ω-ντε-Φρανς.

Η πόλη αναφέρεται για πρώτη φορά τον 3ο αιώνα ως Verbinum στη Διαδρομή του Αντωνίνου. Το 1870, αρχαιολογικές ανασκαφές ανακάλυψαν ένα ρωμαϊκό θέατρο. Ο πληθυσμός ανέρχεται σε 2.552 κατοίκους (2017). 

Οι κάτοικοι ονομάζονται Βερβενουά (ζ). 

 Γεωγραφικά στοιχεία 
αριστερά|μικρογραφία|Κεντρικός δρόμος στο Βερβέν
Η κοινότητα Βερβέν βρίσκεται στο βορειοανατολικό τμήμα του νομού Αιν, στη διοικητική περιοχή Ω-ντε-Φρανς, κοντά στα σύνορα με το Βέλγιο. 

Είναι μια από τις κύριες πόλεις της περιοχής Τιεράς στη βορειοανατολική Πικαρδία. Η μικρή πόλη είναι κτισμένη σε υψόμετρο 120 έως 208 μέτρων στις όχθες του ποταμού Σερτάν, παραπόταμου του Βιλπιόν, ο οποίος επίσης διέρχεται στα όρια της αστικής περιοχής της πόλης. Για να αντιμετωπισθούν οι συχνές πλημμύρες και κατολισθήσεις που προκαλούν τα δύο υδάτινα ρεύματα, από το 2008 έχει καταρτισθεί Σχέδιο πρόληψης κινδύνων (PPR) για φυσικές καταστροφές.

Έχει πληθυσμό 2.552 κατοίκους (2017) και είναι το κέντρο της ευρύτερης αστικής περιοχής που συγκεντρώνει 4.599 κατοίκους (2017).

Το Βερβέν είναι μία από τις 4 υπονομαρχίες του νομού Αιν. Η απόσταση οδικώς από την πρωτεύουσα Λαν είναι 39 χιλιόμετρα και από τις 3 άλλες υπονομαρχίες απέχει: από το Σατώ-Τιερί 138 χιλιόμετρα, από το Σαιν-Καντέν 50 χιλιόμετρα και από το Σουασόν 71 χιλιόμετρα . Από το Παρίσι η απόσταση είναι 174 χιλιόμετρα προς τα βορειοανατολικά.

Η έκταση της κοινότητας είναι 10,35 τετραγωνικά χιλιόμετρα.

 Ιστορία 
αριστερά|μικρογραφία|250x250εσ|Η υπογραφή της Ειρήνης του Βερβέν, 1598
Η πρώτη γραπτή αναφορά στην πόλη ανάγεται στον 3ο αιώνα ως Verbinum ή Vironum, στη Διαδρομή του Αντωνίνου και στον Χάρτη του Πόιτινγκερ. Το 1870, αρχαιολογικές ανασκαφές αποκάλυψαν ένα ρωμαϊκό θέατρο και έναν ναό. Άλλες ανασκαφές αποκάλυψαν ερείπια κατοικιών, τάφους, αγαλματίδια και αντικείμενα καθώς και νομίσματα.

Κατά τη διάρκεια του Μεσαίωνα, μεταξύ 476 και 1000, δύο νεκροπόλεις της εποχής των Μεροβιγγείων βρέθηκαν και ανασκάφηκαν τον 19ο αιώνα σε δύο διαφορετικά μέρη της πόλης, καθώς και σε δύο τάφοι κοντά στο αρχαίο θέατρο. Αυτές οι ανακαλύψεις μαρτυρούν την ύπαρξη πληθυσμού στην πόλη.

Στις αρχές του 12ου αιώνα, το Βερβέν ήταν φέουδο που ανήκε στον οίκο των Κουσί και ήταν υποτελές στην κομητεία του Βερμαντουά. Το 1163, ο Ραούλ Α' ντε Κουσί, παραχώρησε στην πόλη έναν δημοτικό χάρτη ελευθεριών γνωστό ως «Νόμος του Βερβέν», καθορίζοντας τα δικαιώματα που παραχωρήθηκαν στην πόλη.

Κατά τη διάρκεια του Εκατονταετούς πολέμου το Βερβέν πέρασε στα χέρια των Βουργουνδών. Το 1471, η πόλη επανενώθηκε στο βασίλειο της Γαλλίας.

Η πόλη, ωστόσο, πλήρωσε βαρύ τίμημα όταν κάηκε από τον ισπανικό στρατό το 1552. Ανακατασκευάστηκε κατά το δεύτερο μισό του 16ου αιώνα και κατασκευάστηκαν νέες οχυρώσεις. Εκείνη την εποχή ανεγέρθηκε το Νέο κάστρο, σημερινή έδρα της Υπονομαρχίας. H Ειρήνη του Βερβέν υπογράφηκε εδώ το 1598, ανάμεσα στον Ερρίκο Δ'  της Γαλλίας και τον Φίλιππο Β' της Ισπανίας, τερματίζοντας τον πόλεμο του 1595-1598 μεταξύ Γαλλίας και Ισπανίας.

Το 1869 στην πόλη έφθασε η πρώτη σιδηροδρομική σύνδεση.

Στον Α' Παγκόσμιο πόλεμο, το Βερβέν καταλήφθηκε από τους Γερμανούς τον Αύγουστο του 1914 και ελευθερώθηκε τον Νοέμβριο του 1918.

Στον Β' Παγκόσμιο πόλεμο, κατά τη διάρκεια της μάχης της Γαλλίας, η πόλη καταλήφθηκε τον Μάιο του 1940 και ελευθερώθηκε από τα αμερικανικά στρατεύματα τον Σεπτέμβριο του 1944.

 Αξιοθέατα 
μικρογραφία|250x250εσ|Το παρεκκλήσι της Αγίας Άννας
μικρογραφία|250x250εσ|Η εκκλησία Νοτρ Νταμ - εσωτερικό

 Η εκκλησία της Νοτρ Νταμ (Κοίμησης της Θεοτόκου), χτίστηκε τον 11ο αιώνα (αναφέρεται από το 1135) και ξαναχτίστηκε μετά την πυρκαγιά της πόλης το 1552. Επανασχεδιάστηκε εκτενώς και εξωραΐστηκε τον 18ο αιώνα σε γοτθικό ρυθμό. Είναι διακοσμημένη με βιτρό στα παράθυρα και μνημειώδεις πίνακες του 19ου αιώνα. Είναι ιστορικό μνημείο από το 1975.

 Τα τείχη της πόλης. Χρονολογούνται από το 1163 και έχουν διασωθεί, παρά τους πολέμους που έχουν σηματοδοτήσει την ιστορία της πόλης, 10 πύργοι από τους 22 που αποτελούσαν τη μεσαιωνική οχύρωση. Βρίσκονται στον κατάλογο των ιστορικών μνημείων της Γαλλίας.

 Το παρεκκλήσι της Αγίας Άννας, ξαναχτίστηκε στις αρχές του 19ου αιώνα με βάση τα σχέδια ενός προηγούμενου οικοδομήματος που χρονολογείται από τον 17ο αιώνα, το οποίο είχε υποστεί ζημίες κατά τη Γαλλική Επανάσταση.

 Το Νέο κάστρο, ξαναχτίστηκε τον 16ο αιώνα από τον άρχοντα του Βερβέν μετά την καταστροφή από τα ισπανικά στρατεύματα. Στεγάζει τώρα την υπονομαρχία.
 Το Δημαρχείο, που χρονολογείται επίσης από τον 16ο αιώνα. Εδώ υπογράφηκε η Ειρήνη του Βερβέν το 1598. Έχει υποστεί τακτικές ανακαινίσεις και αποτελεί αξιοσημείωτη μαρτυρία της πλούσιας τοπικής ιστορίας.

 το Μουσείο Τιεράς, στεγάζεται σε ένα παλιό αρχοντικό (16ου- 17ου αιώνα) στο ιστορικό κέντρο της πόλης. Περιλαμβάνει τρεις αίθουσες με θέμα την παλαιοντολογία, την αρχαιολογία, την τέχνη και την αρχιτεκτονική, την ιστορία του Βερβέν και της περιοχής Τιεράς. Η είσοδος στο κοινό είναι δωρεάν.

 Σε ένα εντελώς διαφορετικό πεδίο, η επίσκεψη στην εφημερίδα Le Démocrate de l'Aisne : παλιότερα εκδίδονταν ημερησίως, τώρα εβδομαδιαία, η εφημερίδα είναι η τελευταία στην Ευρώπη που τυπώνεται με γράμματα και τυπογραφικά σε μια ατμόσφαιρα των αρχών του 20ού αιώνα.

 Στο Βερβέν και την περιοχή υπάρχει πλήθος σηματοδοτημένων μονοπατιών που απευθύνονται στους λάτρεις της φύσης (πεζοπορία ή ορεινή ποδηλασία).

 Παραπομπές 

 Εξωτερικοί σύνδεσμοι 



Κατηγορία:Κοινότητες της Αιν
Κατηγορία:Υπονομαρχίες της Γαλλίας